“JAYMART MOBILE” จัดเซอร์ไพรส์ลูกค้า
"JAYMART MOBILE" ผนึก "SAMSUNG" จัดเซอร์ไพรส์ลูกค้า
20 ส.ค. 2563

นายนราธิป วิรุฬห์ชาตะพันธ์ ประธานเจ้าหน้าที่บริหาร บริษัท เจมาร์ท โมบาย จำกัด หรือ JAYMART MOBILE ผู้นำในธุรกิจจัดจำหน่ายมือถือและอุปกรณ์เสริม ร่วมกับ นายฐติภศ สิมะวานิชกุล ผู้อำนวยการฝ่ายขาย บริษัท ไทยซัมซุงอิเลคโทรนิคส์ จำกัด ร่วมส่งมอบความสุขในโอกาสสุดพิเศษ Thank You Surprise!! “You are a Real Fan Galaxy Note” จัดกิจกรรมขอบคุณแฟนคลับที่เหนียวแน่นให้ความไว้วางใจเป็นลูกค้า Galaxy Note ที่ เจมาร์ท เสมอมา
โดยลูกค้าที่เคยซื้อ Samsung Note ต่อเนื่องตั้งแต่ Galaxy Note3 ถึง Note10 จำนวน 7 ราย รับของขวัญสุดเซอร์ไพรส์ Samsung Galaxy Note 20 Ultra 256 GB มูลค่า 42,600 บาท จำนวน 7 เครื่อง พร้อมกับ Belkin Boost Up Wireless Charging Stand 10W มูลค่า 2,990 บาท จำนวน 7 เครื่อง ที่ ร้าน เจมาร์ท โมบาย สาขา สยามพารากอน และมีบริการส่งมอบของขวัญสุดพิเศษให้ลูกค้าถึงบ้าน
นอกจากนี้ ยังมี Samsung Butler ให้บริการโอนถ่ายข้อมูลจากเครื่องเก่ามายังเครื่องใหม่และแนะนำวิธีการใช้งานเบื้องต้น กิจกรรมนี้จัดขึ้นเพื่อลูกค้าคนสำคัญแทนคำขอบคุณที่รักและผูกพันในการใช้บริการ เจมาร์ท และ Galaxy Note เสมอมา